ความสัมพันธ์ไทย–เบลเยียม

ความสัมพันธ์ไทย–เบลเยียม เป็นความสัมพันธ์ทวิภาคีระหว่างประเทศไทยและประเทศเบลเยียม โดยทั้งสองประเทศได้สถาปนาความสัมพันธ์ทางการทูตอย่างเป็นทางการเมื่อปี พ.ศ. 2411 จากการลงนามใน สนธิสัญญาทางพระราชไมตรีและการพาณิชย์ระหว่างเบลเยียมกับสยาม (Treaty of Friendship and Commerce between Belgium and Siam)
 เอกอัครราชทูตและสถานทูต 
 เอกอัครราชทูต 
+ รายชื่อเอกอัครราชทูตไทยประจำเบลเยียม ลำดับ ชื่อ (ภาษาไทย) ชื่อ (ภาษาอังกฤษ) ดำรงตำแหน่ง 1 หม่อมเจ้าวงษ์มหิป ชยางกูร H.S.H. Prince Vongsmahip Jayankura พ.ศ. 2501–2506 2 หลวงดิฐการภักดี H.E. Luang Dithakar Bhakdi พ.ศ. 2506–2509 3 นายไพโรจน์ ชัยนาม H.E. Mr. Phairot Jayanama พ.ศ. 2510–2513 4 ดร. สมพงศ์ สุจริตกุล H.E. Dr. Sompong Sucharitkul พ.ศ. 2513–2516 5 นายผดุง ปัทมสังข์ H.E. Mr. Padung Padamasankh พ.ศ. 2516–2520 6 นายอาสา สารสิน H.E. Mr. Arsa Sarasin พ.ศ. 2520–2523 7 หม่อมราชวงศ์เทพ เทวกุล H.E. Mr. Thep Devakula พ.ศ. 2523–2527 8 นายวิทยา เวชชาชีวะ H.E. Mr. Vitthaya Vejjajiva พ.ศ. 2527–2531 9 นายดนัย ตุลลัมภ์ H.E. Mr. Danai Tulalamba พ.ศ. 2531–2536 10 นายสมเกียรติ อริยปรัชญา H.E. Mr. Somkiati Ariyapruchya พ.ศ. 2536–2541 11 นายสุขุม รัศมีดัตต์ H.E. Mr. Sukhum Rasmidatta พ.ศ. 2541–2542 12 นายสุรพงษ์ โพธิ์ยานนท์ H.E. Mr. Surapong Posayanond พ.ศ. 2543–2547 13 นายดอน ปรมัตถ์วินัย H.E. Mr. Don Pramudwinai พ.ศ. 2547–2550 14 นายพิศาล มาณวพัฒน์ H.E. Mr. Pisan Manawapat พ.ศ. 2550–2554 15 นายอภิชาติ จินวรรณโน H.E. Mr. Apichart Chinwanno พ.ศ. 2554–2556 16 นายนพดล กุณฑวิบูลย์ H.E. Mr. Nopadol Gunavibool พ.ศ. 2556–2558 17 นางบุษยา มาทแล็ง H.E. Mrs. Busaya Mathelin มกราคม–ตุลาคม พ.ศ. 2559 18 นายมนัสวี ศรีโสดาพล H.E. Mr. Manasvi Srisodapol พ.ศ. 2560–มกราคม 2564 19 นายเศก วรรณเมธี H.E. Mr. Sek Wannamethee เมษายน 2564–ธันวาคม 2566

 นายมิเชล ปารีส เป็นเอกอัครราชทูตเบลเยียมประจำประเทศไทย

 สถานเอกอัครราชทูต 
สถานเอกอัครราชทูตเบลเยียมประจำประเทศไทย ตั้งอยู่ที่อาคารสาทรสแควร์ ชั้น 16 แขวงสีลม เขตบางรัก กรุงเทพมหานคร มีอาณาเขตดูแล ประเทศไทย กัมพูชา ลาว พม่า

 ประวัติ 
 การก่อตั้งความสัมพันธ์ 
เบลเยียมมีความสัมพันธ์ทางการทูตอย่างเป็นทางการกับประเทศไทยมานานกว่า 180 ปีแล้ว และข้อตกลงฉบับแรกระหว่างสองประเทศลงนามกันเมื่อกว่า 150 ปีที่แล้วในปี ค.ศ. 1868 โดยสถานทูตเบลเยียมได้ก่อตั้งขึ้นในกรุงเทพมหานคร ในปี ค.ศ. 1904 ทำให้เป็นหนึ่งในหน่วยงานถาวรของต่างชาติแห่งแรกในกรุงเทพฯ

 พ.ศ. 2510-2519 

 พ.ศ. 2520-2529 
ในปี พ.ศ. 2521-2523 ได้มีข้อตกลงระหว่างราชอาณาจักรไทยและราชอาณาจักรเบลเยียมว่าด้วยการหลีกเลี่ยงการเก็บภาษีซ้ำซ้อนในเรื่องภาษีเงินได้และภาษีทุน ได้ลงนามเมื่อวันที่ 16 ตุลาคม พ.ศ. 2521 และมีการแลกเปลี่ยนเอกสารการให้สัตยาบันเมื่อวันที่ 28 พฤศจิกายน พ.ศ. 2523
 พ.ศ. 2530-2539 
สะพานไทย-เบลเยียม (The Belgian Thai Friendship Bridge) โดยกระทรวงสาธารณูปโภคของเบลเยียมและกรุงเทพมหานครร่วมกัน สะพานแห่งนี้ถูกสร้างขึ้นในปี พ.ศ. 2531 โดยใช้เวลาติดตั้งไม่ถึง 24 ชั่วโมง และถือเป็น สะพานข้ามแยกแห่งแรกในกรุงเทพมหานคร

 พ.ศ. 2550-2559 
คณะผู้แทนเศรษฐกิจเบลเยียมเยือนประเทศไทย ระหว่างวันที่ 16-22 มีนาคม 2556 โดยมีเจ้าชายฟิลิปป์ พระราชโอรสองค์โต ทรงเป็นประธาน ในการสำรวจเศรษฐกิจไทย ได้แก่ อุตสาหกรรมอาหาร การดูแลสุขภาพ แหล่งพลังงานหมุนเวียน โครงสร้างพื้นฐานและโลจิสติกส์ และเทคโนโลยีสารสนเทศและการสื่อสาร (ICT)

 พ.ศ. 2560-2569 
เมื่อวันที่ 26 มกราคม พ.ศ. 2561 สถานเอกอัครราชทูต ณ กรุงบรัสเซลส์ได้เลี้ยงอาหารกลางวัน เนื่องในโอกาสครบรอบ 150 ปี ความสัมพันธ์ไทย-เบลเยียมในปี พ.ศ. 2561 และสถานทูตไทยในเบลเยียม จัดงานเทศกาลไทย “Amazing Thai Weekend in Antwerp 2018” ครั้งที่ 4 ที่เมืองอันตเวิร์ป ฉลองความสัมพันธ์ไทย-เบลเยียมครบ 150 ปี

 การค้าและการลงทุน 
 การค้า 
จากฐานข้อมูลการค้าระหว่างประเทศขององค์การสหประชาชาติ (UN Comtrade) ระบุว่า ในปี พ.ศ. 2567 (ค.ศ. 2024) ประเทศไทยมีมูลค่าการส่งออกสินค้าไปยังประเทศเบลเยียมประมาณ 1.68 พันล้านดอลลาร์สหรัฐ โดยสินค้าหลักคือยานพาหนะอื่น ๆ นอกเหนือจากรถไฟและรถราง มีมูลค่า 384.12 ล้านดอลลาร์สหรัฐ โดยในหมวดนี้สินค้าส่งที่มีมูลค่ามากที่สุดคือ รถจักรยานยนต์ คิดเป็นมูลค่า 281.98 ล้านดอลลาร์สหรัฐ  และเบลเยียมมีการนำเข้าสินค้าจากประเทศไทยมูลค่า 891.45 ล้านดอลลาร์สหรัฐในปี 2024 สินค้านำเข้าหลักคือ อุปกรณ์ไฟฟ้าและอุปกรณ์อิเล็กทรอนิกส์จากประเทศไทยคิดเป็นมูลค่า 204.34 ล้านดอลลาร์สหรัฐในปี โดยสินค้านำเข้าที่มีมูลค่ามากสุดในหมวดนี้คือ วงจรรวมและไมโครแอสเซมบลี คิดเป็นมูลค่า 84.13 ล้านดอลลาร์สหรัฐ

ในเดือนกันยายน พ.ศ. 2568 เบลเยียม ส่งออกสินค้าจากไปยังไทยมูลค่า 58.2 ล้านยูโร และนำเข้าสินค้าจากไทย มูลค่า 98 ล้านยูโร ส่งผลให้ขาดดุลการค้า 39.7 ล้านยูโร

 การลงทุน 
การลงทุนของฝ่ายไทย ได้แก่ บริษัท เจริญโภคภัณฑ์อาหาร (CP) และบริษัท King Power โดยบริษัทนี้ทำการซื้อสโมสรฟุตบอล OH Leuven Football Club เมื่อเดือนพฤษภาคม พ.ศ. 2560 ทั้งนี้ ในปี พ.ศ. 2562 ไทยลงทุนในเบลเยียมเป็นลำดับที่ 4 ในกลุ่มสหภาพยุโรป รองจากเนเธอร์แลนด์ สหราชอาณาจักร และเยอรมนี และฝ่ายเบลเยียม ปัจจุบัน มีบริษัทเบลเยียมที่ลงทุนในไทย ประมาณ 40 บริษัท เช่น บริษัท Solvay-Vinythai (ผลิตเคมีภัณฑ์) บริษัท Katoen Natie (โลจิสติกส์) บริษัท Tractebel (ผลิตกระแสไฟฟ้า) บริษัท Ageas (ประกันภัย) บริษัท INVE Aquaculture (อาหารเลี้ยงกุ้งและปลา) บริษัท Antwerp Diamond Cutters (เจียระไนเพชร) บริษัท Harmen (เทคโนโลยีพลังงาน) และบริษัท GLOW (อุตสาหกรรมไฟฟ้า)

ความสัมพันธ์ทางเศรษฐกิจระหว่างเบลเยียม ลักเซมเบิร์กและไทยนั้นมีมาเป็นเวลานานแล้ว จำนวนการติดต่อทางธุรกิจระหว่างสองประเทศนี้เติบโตขึ้นอย่างมาก เพื่อส่งเสริมความสัมพันธ์ทางเศรษฐกิจให้ดียิ่งขึ้น สมาคมธุรกิจไทย-เบลเยียมจึงได้ก่อตั้งขึ้นในเดือนกันยายน พ.ศ. 2533 และดำเนินกิจกรรมจนถึงปี พ.ศ. 2535 ต่อมาในปี พ.ศ. 2536 หอการค้าเบลเยียม-ลักเซมเบิร์ก/ไทยก็ได้ก่อตั้งขึ้นในการประชุมสามัญประจำปีครั้งแรกในเดือนมกราคม พ.ศ. 2536

เมื่อวันที่ 27 มิถุนายน 2568 ทั้งสองฝ่ายได้แลกเปลี่ยนความคิดเห็นเกี่ยวกับแนวโน้มเศรษฐกิจโลกและการลงทุนในประเทศไทย ประเด็นที่หารือกันได้แก่ ความร่วมมือในอุตสาหกรรมที่มีศักยภาพ เช่น โลจิสติกส์ เทคโนโลยีและนวัตกรรมด้านอาหาร ฟินเทค เซมิคอนดักเตอร์ และผลิตภัณฑ์รีไซเคิล ในส่วนของการลงทุนในประเทศไทยนั้น มีเขตเศรษฐกิจพิเศษภาคตะวันออก (EEC) และข้อตกลงการค้าเสรีไทย-สหภาพยุโรป (FTA)

ในการประชุมหารือเชิงนโยบาย ไทย-เบลเยียม ครั้งที่ 2 เมื่อวันที่ 6 กุมภาพันธ์ 2567 ไทย–เบลเยียม ได้ผลักดันความร่วมมือด้านการค้าการลงทุน พลังงานสะอาด การพัฒนาอุตสาหกรรมการแพทย์และอุตสาหกรรม BCG และอุตสาหกรรมสร้างสรรค์

เมื่อวันที่ 22 กุมภาพันธ์ พ.ศ. 2564 ได้เจรจาข้อตกลงการค้าเสรีไทย-สหภาพยุโรป โดยฝ่ายไทยได้สนับสนุนให้เบลเยียมส่งเสริมการค้าและการลงทุนเพิ่มเติมในด้านสุขภาพ โลจิสติกส์อัจฉริยะ และความร่วมมือด้านดิจิทัล โดยเฉพาะอย่างยิ่งในเขตเศรษฐกิจพิเศษภาคตะวันออกของไทย

 ด้านอื่น ๆ 
 วิทยาศาสตร์ 
ในช่วงเดือนกันยายน 2567 สถานเอกอัครราชทูต ณ กรุงบรัสเซลส์ ได้ผู้อำนวยการสำนักพิพิธภัณฑสถานแห่งชาติและนักวิทยาศาสตร์ชำนาญการ ของไทย ได้หารือที่เบลเยียมกับหน่วยงานด้านพิพิธภัณฑ์ของเบลเยียมและแลกเปลี่ยนเรียนรู้ และส่งเสริมความร่วมมือด้านการพิพิธภัณฑ์ระหว่างกัน โดยฝ่ายไทยสนใจที่จะร่วมมือกับฝ่ายเบลเยียมในด้านการแลกเปลี่ยนผู้เชี่ยวชาญและองค์ความรู้ด้านการพิพิธภัณฑ์

 ความมั่นคง 
เมื่อวันที่ 30 มิถุนายน พ.ศ. 2568 ไทยและเบลเยียมได้หารือและลงนามในความร่วมมือต่อต้านการหลอกลวงทางออนไลน์ และทั้งสองฝ่ายได้หารือประเด็นภูมิรัฐศาสตร์ รวมถึงสถานการณ์ในภูมิภาคเช่นปัญหา ชายแดนไทย–กัมพูชา
 กีฬา 
มีสมาคมมวยไทยในเบลเยียม โดยสมาคมมวยไทยในเบลเยียมได้สนับสนุนองค์กรการกุศลสองแห่งด้วยการจัดกิจกรรมระดมทุน หนึ่งในนั้นคือโครงการมวยไทยเพื่อเด็กกำพร้า

 การท่องเที่ยว 
ในปี พ.ศ. 2565 มีนักท่องเที่ยวชาวเบลเยียม เดินทางมาไทยจำนวน 48,684 คน เพิ่มขึ้นจากปี พ.ศ. 2564 ซึ่งมีชาวเบลเยียม เดินทางมาไทยจำนวน 5,386 คน เนื่องจากการระบาดของโรคติดต่อเชื้อไวรัสโคโรนา 2019

 การอยู่อาศัย 
ปัจจุบัน มีคนไทยที่อาศัยอยู่ในเบลเยียม ประมาณ 4,570 คน และมีวัดไทย 4 แห่ง ได้แก่ วัดไทยธรรมาราม เมืองวอเตอร์ลู วัดพุทธาราม เมืองซินต์นิกลาส วัดธัมมปทีป เมืองเมคเคอเลน และวัดพระธรรมกายราชอาณาจักรเบลเยียม เมืองอัลสต์ พร้อมทั้งยังมีร้านอาหารไทยประมาณ 140 ร้าน และร้านนวดแผนไทยประมาณ 40 ร้าน

 อ้างอิง 

 แหล่งข้อมูลอื่น 
เว็บไซต์ทางการสถานเอกอัครราชทูตไทย ณ กรุงบรัสเซลส์
เพจเฟซบุ๊กของสถานเอกอัครราชทูตไทย ณ กรุงบรัสเซลส์
เว็บไซต์สมาคมมวยไทยในเบลเยียม


หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศเบลเยียม